《寄陈正己》
宋代·曾极

扊扅深闭断经过，倒摺尘编且卧痾。九十日春晴景少，一千年事乱时多。

吟成楚些翻愁绝，鬓染吴霜奈老何。心铁正坚思急试，忆君中夜起悲歌。

作者简介：抚州临川人，字景建，号云巢。曾滂子。承家学。朱熹得其书及诗，大异之，遂书问往来，期以深望。因题诗金陵行宫龙屏，忤丞相史弥远，谪道州，卒。有《舂陵小雅》、《金陵百咏》等。